Wezîrê Weşîye Fahrettîn Kocayî hesabê xo yê twitterî ser o eşkerayîyêke weşanaye û da zanayene ke hûmara nêweşanê Korona bena zêdêr.
Kocayî vat: ''Ewro zî 29 nêweşanê bînan de Korona ameye tesbîtkerdene. Bi nê hawayî hûmara nêweşanê ma bîye 47 kesî. 29 nêweşê bînî yekser yan zî nêyekser eleqeyê îna bi DYA, Rojhelatê Mîyanênî û Ewropa esto. 3ê înan Umre ra agêrayî. Têkilîya bi teberê welatî do birîsk biba. Ma do tebdîranê xurtan bigêrê.''

Goreyê eşkerayîya peyêne ya fermîye hûmara nêweşan sey 18 amebî eşkerakerdene.
